SpaceX CRS-20

SpaceX CRS-20 (shuningdek, SpX-20 nomi bilan ham tanilgan) NASA bilan Commercial Resupply Services (CRS) shartnomasi doirasida Xalqaro Kosmik Stantsiyasini taʼminlash dasturida SpaceX Dragon avtomatik yuk fazo kemasinig yigirmanchi parvozidir.

Shartnomaning birinchi bosqichi boʻyicha soʻnggi missiya va birinchi avlod Dragon kosmik kemasining soʻnggi uchirilishi. Shartnomaning ikkinchi bosqichidagi missiyalar Dragon 2 kemasining yuk versiyasi yordamida amalga oshiriladi.

Bu 2017-yil fevral va 2018-yil dekabr oylarida avvalroq SpaceX CRS-10 va SpaceX CRS-16 missiyalarida foydalanilgan kosmik kemaning qaytariladigan kapsulasi uchun uchinchi parvozdir.

 Parvoz 
Fevral oyining oxirida, parvozga tayyorgarlik koʻrilayotganda uskunani odatdagiday tekshirish paytida, raketa tashuvchining ikkinchi bosqichi klapani uzatmasining notoʻgʻri ishlayotganligi aniqlandi. SpaceX eng xavfsiz va eng maqbul variant raketa tashuvchining bosqichini almashtirish deb qaror qildi va uchirish maydonida boʻlgan va keyingi parovzga tayyorgarlik koʻrayotgan yana bir ikkinchi bosqichdan foydalandi. Parvoz bir necha kunga kechiktirildi.

Kanaveral burnidagi SLC-40 parvoz majmuasidan Falcon 9 raketa tashuvchisining uchirilishi 2020-yil 7-mart kuni soat 04:50 UTC da boʻlib oʻtdi. Parvozdan taxminan 10 daqiqa oʻtgach, kosmik kema orbitaga chiqdi va quyosh batareyalarini ochdi.

 Yaqinlashishi va tutashtirilish 
2020-yil 9-mart kuni kema Xalqaro Kosmik Stantsiyaga bogʻlandi. Birinchi boʻlib, UTC soat 10:25 da Dragon yuk fazo kemasi Jessica Meir tomonidan boshqariladigan Kanadarm2 robot qoʻli tomonidan ushlab olindi. Keyin, ushbu qoʻl yordamida kema yaqinroqga tortildi va 12:18 UTC da nihoyat XKSning Harmony modulining nadir tutashuv uzeliga tutashtirildi.
 Manbalar